
Bedre havmiljø 


Med delaftale om Investeringer i et fortsat grønnere Danmark afsættes 40 mio. kr. 
til etablering af marine naturnationalparker i Øresund og Lillebælt. Som led i etab- 
leringen prioriteres midler til vidensindsatser, et sekretariat for hver af parkerne og 
naturfremmende indsatser i Øresund og Lillebælt. Regeringen vil til foråret 
komme med et oplæg til en konkret model for naturnationalparkerne, herunder vil 
det undersøges, om naturnationalparkerne kan etableres efter UNESCO-kriterier 
under hensyntagen til fortsat erhvervsmæssig eller anden aktivitet i parkerne. 


Regeringen har fremlagt udkast til havplan, som har været i offentlig høring. Hav- 
planen skal fremtidssikre Danmarks styrkeposition inden for havvind, bidrage til 
bedre beskyttelse af biodiversiteten og sikre fortsat gode vilkår for dem, der i dag 
agerer på havet. Regeringen vil med afsæt i de indkomne høringssvar forhandle en 
samlet havplan med Folketingets pattier til foråret 2022 for at sætte en ambitiøs 
og bæredygtig retning for det danske havareal, herunder med stærkere fokus på 
naturbeskyttelse. 


Med delaftalen for 2022 videreføres støtten til Øresundsakvariet. Øresundsakva- 
riet er et mindre saltvandsakvarium i Helsingør, der har specialiseret sig i Øre- 
sunds og Kattegats dyre- og planteliv. Der afsættes 3 mio. kr. årligt i perioden 
2022-2025 til formålet. 


Med delaftalen for 2022 etableres en trawlfri zone i Bælthavet, som dækker Lille- 
bælt, Storebælt og Langelandsbælt. Den trawlfrie zone skal bidrage til at skabe et 
bedre havmiljø bl.a. ved fremme af skånsomme fiskerier, forbedre gyde- og op- 
vækstforhold for torsken, samt styrke lystfiskeriet og lystfiskerturismen i området 
ved torskens tilbagevenden. Konkret implementeringsplan drøftes i foråret 2022. 


Aftaleparterne er desuden enige om at etablere en ophugningsordning for fiskere i 
Østersøen under EHFF (Hav- og Fiskeriudviklingsprogrammet). Dette drøftes 
med aftaleparterne bag EHFF. Ophugningsordningen etableres uden statsligt op- 
køb af kvoteandele. 


Med delaftalen afsættes 20 mio. kr. til at genetablere stenrev. 


Tabel 1 
Bedre havmiljø 


Mio. kr. (2022-pl) 2022 2023 2024 2025 


Marine naturnationalparker i Øre- 


sund og Lillebælt 10,0 10,0 10,0 10,0 
Øresundsakvariet 30 3,0 2O 3,0 
Genetablering af stenrev 10,0 10,0 


lalt 23,0 23,0 13,0 13,0 

